

**Република Србија**

**МИНИСТАРСТВО ПОЉОПРИВРЕДЕ**

**ШУМАРСТВА И ВОДОПРИВРЕДЕ**

**УПРАВА ЗА ВЕТЕРИНУ**

**СЛУЖБЕНО**

**Датум: 31.07.2013. године**

ПРЕДМЕТ : Упутство за издавање Уверења о Здравственом стању приликом прегледа пчелињака.

Поштовани,

У складу са насталом ситуацијом и различитим тумачењима, а који се односи на утврђивање здравственог статуса и промета пчелињих заједница потребно је објаснити поступак издавања Уверења о здравственом стању.

Одређивање здравственог статуса на болести предвиђене Правилником о ПМЗЗЖ за 2013. ( Сл. Гласник РС бр. 40/2013), одвија се у две фазе и то превентивним прегледом пчелињих заједница и дијагностичким испитивањима пчелињих заједница на болести предвиђене Правилником. Сва дијагностичка испитивања се раде два пута годишње и то у пролеће и јесен.

Обзиром на постојећу околност да пролећни преглед пчелињих заједница није урађен код већине власника пчелињих друштава, а да Министарство Пољопривреде у овом периоду субвенционише власнике пчелињих друштава и да им је за то потребна одређена документација, између осталог и Уверење о здравственом стању, долазимо у проблем око издавања Уверења, јер не постоји никакав Законски основ за издавање истог. У Закону о Ветеринарству, члан 93. тачно се наводи на основу чега може бити издато Уверење о Здравственом стању и јасно предвиђа да власник мора доставити потврду о извршеним дијагностичким испитивањима пчелињих друштава. Такође је и Правилником о ПМЗЗЖ за 2013. ( Сл. Гласник РС бр. 40/2013) предвиђено спровођење превентивних и/или дијагностчких мера за регистрована и обележена пчелињих друштва, јер само регистрована, обележена и пчелиње друштва код којих су спроведене превентивне и/или дијагностичке мере, могу ићи у промет.

На основу свега наведеног потребно је урадити следеће :

ВС ће извршити преглед пчелињих друштава власницима који су поднели захтев за издавање Уверења о Здравственом стању и то : ( 10 % кошница), без слања узорака на дијагностичко испитивање, осим у случајевима када је у питању сумња на заразну болест. Преглед представља утврђивање тренутног здравственог стање пчелињих друштва на газдинству.

У прилогу вам достављам чек листу коју ВС треба да попуне приликом прегледа пчелињих заједница у два примерка, један остаје ВС а други задржава власник. Наплата ове услуге пада на терет власника и ићи по цени коју су договорили представници Ветеринарске Коморе и представници Пчеларског Савеза.

У даљем периоду (септембар и октобар) у потпуности ће се спроводио ПМЗЗЖ за 2013. годину, који предвиђа и дијагностичка испитивања пчелињих заједница.

Руководилац групе

за здравствену заштиту и добробит животиња

Др Зоран Маринковић